สวัสดีค่ะ ชอบมีอาการคันและแสบในช่องคลอดแต่จะมีอาการช่วงเป็นประจำเดือนใกล้จะหมดแบบประจำเดือนเริ่มมาน้อยในวันท้ายๆ พอประจำเดือนหมดสนิทอาการมักจะหายไป ตกขาวมีลักษณะคราบสีขาวไม่มีกลิ่น ไม่เคยมีเพศสัมพันธ์ ช่วงมีอาการครั้งแรกเกิดจากไม่ได้เปลี่ยนผ้าอนามัย หลังจากนั้นก็เป็นมาตลอดทุกรอบเดือนแต่อาการจะมากน้อยต่างกันไป ลักษณะนี้ถือเป็นเชื้อราในช่องคลอดไหมคะ
สวัสดีค่ะ อาการคันและแสบในช่องคลอดนั้น อาจจะมีสาเหตุมาจากการมีปากมดลูกหรือช่องคลอดติดเชื้อจากเชื้อรา เชื้อแบคทีเรีย หรือเชื้อโพรโทซัว สาเหตุอื่นๆที่เป็นไปได้เช่นการแพ้สารระคายเคืองที่ใช้ในช่องคลอดกรณีมีการสวนล้างช่องคลอด หรือเกิดจากโรคติดต่อทางเพศสัมพันธ์เช่นหนองใน แผลริมอ่อน เป็นต้นหากเป็นการติดเชื้อรามักจะมีตกขาวสีขาวขุ่นจับตัวเป็นก้อนมากผิดปกติร่วมด้วย ซึ่งจากอาการดังกล่าวมา ก็ยังเป็นไปได้ การให้้ได้การวินิจฉัยที่แน่ชัดควรไปพบแพทย์เพื่อตรวจภายในและตรวจลักษณะตกขาว และควรได้รับยาฆ่าเชื้ออย่างเหมาะสมต่อไปเบื้องต้นงดการมีเพศสัมพันธ์ ไม่สวนล้างช่องคลอด ใส่เสื้อผ้าที่ระบายอากาศได้ดี ไม่อับชื้น